Diari Oficial de la Generalitat Valenciana


Sumari del DOGV 9405, del 16-08-2022 (2022/7592)

ACORD de 5 d'agost de 2022, del Consell, pel qual s'aprova el I Pla de seguretat alimentària de la Comunitat Valenciana 2021-2025.
----------------------------------------------------------------------------------------------------------------------------------

### Dades del document

Número de DOGV
:   9405

Data del DOGV
:   16-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7592


Data del document
:   05-08-2022

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 5 d'agost de 2022, del Consell, pel qual s'aprova el I Pla de seguretat alimentària de la Comunitat Valenciana 2021-2025. [2022/7592]  
En el marc europeu i nacional de la seguretat alimentària, la Generalitat Valenciana garanteix el reconeixement i la protecció efectiva del dret a la seguretat alimentària, assegurant un nivell elevat de protecció de la salut de les persones en relació amb els perills i riscos alimentaris.  
  
La Llei 10/2014, de 29 de desembre, de la Generalitat, de Salut de la Comunitat Valenciana, modificada per la Llei 8/2018, de 20 d'abril, té per objecte garantir el dret a la protecció de la salut i estableix en el seu article 33.3 que la conselleria competent en matèria de sanitat, coordinarà l'elaboració d'un Pla de Seguretat Alimentària de caràcter pluriennal.  
  
El Decret 61/2016, de 20 de maig, del Consell, pel qual es regula l'elaboració, l'aprovació i el seguiment del Pla de Seguretat Alimentària de la Comunitat Valenciana, estableix en el seu article 6 que prèviament a la seua aprovació pel Consell, el projecte del Pla de Seguretat Alimentària se sotmetrà a un tràmit d'audiència i informació pública a fi de possibilitar la màxima transparència i participació en la seua elaboració. Així mateix, l'esmentat Decret 61/2016, estableix en el seu article 9 com una de les funcions assignades a la Comissió de Seguretat Alimentària, proposar al Consell l'aprovació del Pla de Seguretat Alimentària.  
  
El Pla de Seguretat Alimentària de la Comunitat Valenciana és l'instrument estratègic de planificació en el qual es concreta el conjunt d'anàlisi, diagnòstics, objectius, línies d'actuació, programes i accions de caràcter interdepartamental conduents a garantir la salut i seguretat dels consumidors en matèria alimentària i la seua aprovació garanteix la necessària coordinació i cooperació interdepartamental en l'àmbit de la seguretat alimentària.  
El Pla incorpora els diferents elements que conformen el control oficial de la cadena alimentària, així com els diferents factors ambientals, econòmics, tecnològics, nutricionals i socials que poden influir en la seguretat alimentària. Està coordinat amb el Pla de Salut de la Comunitat Valenciana i alineat amb els objectius i estratègies del Pla Nacional del Control de la Cadena Alimentària 2021-2025.  
  
Així mateix, tal com es justifica en la memòria econòmica, l'aplicació del Pla de Seguretat Alimentària de la Comunitat Valenciana 2021-2025 no comporta despesa addicional, donat el seu caràcter transversal i orientador de les prioritats en les polítiques de seguretat alimentària, per la qual cosa manca d'una partida pressupostària concreta i no comporta cap incidència en la dotació de tots i cadascun de les despeses assignades a les diferents conselleries.  
En conseqüència, d'acord amb el que es preveu en l'article 33 de la Llei de Salut de la Comunitat Valenciana i a l'article 6 del Decret 61/2016, de 20 de maig, del Consell, a proposta del conseller de Sanitat Universal i Salut Pública, el Consell en la seua sessió de data 5 d'agost de 2022  
  
  
ACORDA  
  
Primer  
Aprovar el I Pla de Seguretat Alimentària de la Comunitat Valenciana 2021-2025, el text de la qual es troba disponible en la pàgina web de la Conselleria de Sanitat Universal i Salut Pública.  
  
Segon  
El present acord es publicarà en el Diari Oficial de la Generalitat Valenciana.  
  
València, 5 d'agost de 2022  
  
La consellera secretària accidental,  
MIREIA MOLLÀ HERRERA